《满路花 杨花》
明代·高濂

乍因风力起，欲扯飞花住。陌上有行人、愁满路。红亭绿水，岂是怜伊生，飘泊归何许。

东君魂梦，似逐飞扬去。留春无处。却怪铅华误。堕粉泣残妆、风偏妒。

燕泥蛛网，收拾应无数。有恨和谁语。幽闺绝塞，故故牵人凄楚。

作者简介：明浙江钱塘人，字深甫，号瑞南。所著《遵生八笺》成书于万历十九年，对养生保健等方法，收辑甚备。另有《雅尚斋诗》。